open-index/open-wikipedia-markdown huggingface dataset:
Sykehusgata 4 (Moss)

**Sykehusgata 4** er et hus som ligger i Moss ved kanalen ved overgangen til Jeløya. Huset ble bygget i 1810 og har blitt gjort små endringer på gatenavn og nummer. Matrikkel nr til huset på 1800 tallet var 396, mot slutten av 1800-tallet fikk den navnet sygehusgaden 2. imellom året 1920-1923 fikk huset nr 4 og har nummer til i dag. Sykehusgata har fått sitt navn fra sykehuset som ble bygget i 1811 og var det største sykehuset i Moss på den tiden, med 12 sengeplasser. Huset i dag er gjort små endringer på siden det ble ferdigbygget og i dag er *vernet*.

## Byggestil

Huset er å regnes som et strandsitter hus. Dette er fordi huset ligger nærme sjøen. Strandsitter hus var typisk for folk som jobbet på sjøen eller jobbet med noe knyttet til sjøen. Typisk for strandsitter hus er at dem ikke er så store. 

Husets stil er av typen sveitserstil. Huset er rektangulært og består av treverk med unntak av veggen på nordsiden som har blitt byttet fra treverk til leca grunnet støy fra hønene som holdt til på utsiden av veggen tidligere. Vinduene er T-postvinduer med dype utskårete lister. Man kan se det utskårede bjelkene. Alt dette er ting på huset som kjennetegner sveitserstil. Dette var en veldig vanlig byggestil i Nord-Europa når huset ble bygget på 1800- tallet. 

## Historie
Opp igjennom årene fra 1800-tallet til nå har huset blitt endret på innvendig for en mer funksjonell levemåte. Lengere bak i tid var det flere familier (2-3) som bodde i huset på en gang. De hadde en felles inngangsdør som da ledet til hver sin leilighet i huset, hvor de bodde hver for seg med et felles kjøkken. Den nåværende eier har blant annet endret plasseringen av døren fra fronten av huset til siden av huset, og tak samt sværtegården som er brukt som en arbeidskur. Etter da den nåværende eier tok over huset måtte han søke om tillatelse til å bygge om taket på grunn av reglene vernet hus.  for å få bedre med isolasjon i huset. det gamle taket hadde begynt å synke og ble løftet og gjort sterkere etter ombygningen.
Thurlow Cooper

**Sheldon Thurlow Cooper** (født 18. mars 1933 i Augusta i Maine, død 14. februar 2008 i Portland i Maine) var en tight end i amerikansk fotball. Han spilte college football på University of Maine og profesjonelt i American Football League (AFL) for New York Titans i ligaen og lagets første sesong i 1960 og ut 1962-sesongen. Han ble draftet i 1956 av National Football Leagues (NFL) Cleveland Browns, men spilte aldri for dem.

## Referanser


## Eksterne lenker
*
*
Kristina Junttila Valkoinen

**Kristina Junttila Valkoinen** (født 1977) er en norsk / finsk performancekunstner, pedagog og forsker. 

Junttila er førsteamanuensis i scenekunst ved Universitetet i Tromsø og leverte i 2023 sin doktorgradsavhandling *"What Makes us Act?” - On the Potentials of Exercises in Live Art Education and Performances*.  Fra tidligere har hun master i performancekunst fra teaterhøgskolen i Helsinki, bachelor i samtidsteater fra Kunstakademiet i Turku, samt yrkesrettet pedagogikkutdanning fra Teaterhøgskolen i Helsinki. 

Junttila er kjent for å utforske scenekunst som et sted for samfunnsdeltakelse og for å utforske hvilke former en forestilling kan ta. Det er som oftest stedet, konteksten og folkene som er utgangspunktet for prosessen. Verkene hennes utspiller seg ofte i utradisjonelle scenerom som frisørsalonger, aldershjem og seminarrom, men også mer konvensjonelle scenerom og gallerier blir tatt i bruk. 

Junttila har, sammen med Bernt Bjørn og Kristin Bjørn, vært involvert i ledelsen av Ferske Scener siden oppstart i 2012. For Ferske Scener har hun medvirket i verkene *Who is Finnish?*, *The Northeast passion* og *Requiem for a pig*. 

## Medvirkende produksjoner
2021: *Muohtadivggažat / Lyden av snø,* Ferske Scener (video/film)

2020: *Talking in the Rain*,  Ferske Scener (aktør)

2019: *Blodklubb #2*, Ferske Scener, (konsept/ ide, aktør)

2019: *Bobleplastbarna*, Silje Solheim Johnsen (danser)

2018: *Blodklubb #1*, Ferske scener (konsept/ idé, aktør)

2016: *Klikkerne*, Ferske Scener (aktør)

2014: *Ikkje direkte råka*, Ferske Scener (medskaper, aktør)

2013: *NordØstpasjonen- spillet om det ville Arktis*, Ferske Scener/ Håloglaland Teater (konsept/ idé, regi)

2013: *Rekviem for ein gris*, del 3, Ferske Scener (konsept/ idé)

2013: *Kven er fisk*, Ferske Scener (konsept/ idé, regi)

2013: *Homemade*, Haugen produksjoner (rådgiver)

2013: *Rekviem for ein gris*, del 1 og 2, Ferske Scener (annet)

2010: *Den som ser*, Haugen produksjoner (aktør)

2010: *En snarvisitt på Heracleum*, Kristina Junttila, Regi

2010: *Exercise of Freedom*, Kristina Junttila, konsept, aktør

2005: *Timinutterspause*, Kristina Junttila, regi

## Referanser


## Eksterne lenker
https://kristinajunttila.com/
Frank D’Agostino

**Francis Joseph D'Agostino** (født 1934, død 1997) var en amerikansk fotballspiller. Han gikk på Auburn University og spilte tackle for skolelaget Auburn Tigers. Associated Press og American Football Coaches Association valgte ham til førstelaget på College Football All-America Team i 1955. Philadelphia Eagles valgte ham i andre runde (#16) av NFLs draft i 1956. Han spilte 12 kamper for Eagles i -sesongen. I 1960 spilte D'Agostino to kamper for New York Titans i den nye ligaen American Football League.

## Referanser
Leon Dombrowski

**Leon Raymond Dombrowski** (1938–1998) var en linebacker i amerikansk fotball som spilte én sesong i American Football League (AFL). Han spilte én kamp for New York Titans i 1960 etter å ha spilt college football for Delaware Fightin' Blue Hens. Den 24. oktober 1959 ble han inkludert i All-East Weekly College Football Team.

## Referanser
Johan Karlsen (politiker)

**Johan Sigurd Karlsen** (1894–1967) var en norsk politiker og fagforeningsmann. Han var stortingsrepresentant for Sør-Trøndelag fylke fra 1954 til 1965. Han representerte Arbeiderpartiet.

## Liv og virke
14 år gammel begynte han i steinhuggerfaget, og han arbeidet ved større bygg og anlegg. I 1927 ble han ansatt ved Nidaros domkirkes restaureringsarbeider i Trondheim. Han ble tillitsvalgt i LO-forbundet NTL.

Han bodde med kone og barn på Tyholt, senere på Bakkaunet, som da lå i Strinda kommune.

Karlsen ble formann i Strinda arbeiderparti i 1929 og valgt inn i kommunestyret i 1934. Ved frigjøringen i 1945 ble Karlsen midlertidig oppnevnt som ordfører i Strinda. Han var mange år formann i skolestyret, sykehusstyret og alderstrygdnemnda.

Karlsen var innvalgt på Stortinget fra Sør-Trøndelag fylke i tre perioder fra 1954 til 1965. Han satt den første perioden i Stortingets protokollkomité og de to siste i Stortingets samferdselskomité.

## Referanser
Litteraturåret 1853

## Hendelser
## Nye bøker

* *[[Gøngehøvdingen (roman fra 1853)|Gøngehøvdingen]]* (roman) av danske Carit Etlar

## Fødsler

|-
|rowspan=2|Mars
|5. || Howard Pyle ||  || illustratør og barnebokforfatter ||align=center|58 ||align=center|1911 || 
|-
|28. || Jacob Breda Bull ||  || forfatter ||align=center|76 ||align=center|1930 || 

|Mai
|14. || Hall Caine ||  || romanforfatter og dramatiker ||align=center|78 ||align=center| || 
|-
|Juli
|27. ||  ||  || romanforfatter, feminist og pioner innenfor fagforeningsarbeid ||align=center|69 ||align=center| ||
|}

## Dødsfall

|-
|April
|28. || Ludwig Tieck ||  tysk || poet, romanforfatter og oversetter ||align=center|79 ||align=center| ||

|Mai
|3. || Juan Donoso Cortés ||  || diplomat og skribent ||align=center|43 ||align=center| ||
|-
|Desember
|2. || Amelia Opie ||  || poet og romanforfatter ||align=center|84 ||align=center| || 
|}

## Bildegalleri

Amelia_Opie_by_John_Opie.jpg|Amelia Opie(1769–1853)
Tieck_par_Robert_Schneider,_1833.jpg|Ludwig Tieck(1773–1853)
Juan_Donoso_Cortés,_por_Federico_Madrazo.jpg|Juan Donoso Cortés(1809–1853)
Howard_Pyle.png|Howard Pyle(1853–1911)
Clementina_Black.jpg|Clementina Black(1853–1922)
Jacob_Breda_Bull_by_Bloch.jpg|Jacob Breda Bull(1853–1930)
Hall_Caine,_author,_his_books_were_dramatized_(SAYRE_21666).jpg|Hall Caine(1853–1931)


## Referanser
Roger Donnahoo

**Roger J. Donnahoo** (født 5. august 1937 i Greenville i Sør-Carolina, død 4. august 2020) var en defensive back i amerikansk fotball som spilte for New York Titans i American Football League (AFL). Han spilte college football på Michigan State University.

## Tidlig liv
Donnahoo gikk på St. Mary of Redford High School i Detroit i Michigan, hvor han utmerket seg i amerikansk fotball, baseball og basketball. I basketball ble han av *[[Detroit Free Press]]* utvalgt til førstelage for all-Catholic First Division. Donnahoo skal ha blitt tilbudt en kontrakt av Baltimore Orioles etter han ble uteksaminert fra high school. Han var også en All-American halfback på amerikansk fotballaget under hovedtrener Dan Boisture.

Donnahoo spilte college football på skolelaget til Michigan State, Michigan State Spartans, i tre år. Som sophomore var han nummer tre i sin posisjon bak Walt Kowalczyk og Art Johnson, men hadde allikevel i snitt 7,9 yards per løp over 11 løp.

## Profesjonell karriere
Etter Michigan State signerte Donnahoo kontrakt med New York Titans i American Football League. I sitt første år stilte han til start i alle sesongens 14 seriekamper, og fikk fem interceptions. Den 23. september returnerte Donnahoo en blokkert punt 10 yards for en kampvinnende touchdown med 15 sekunder igjen på kampklokken, som gav Titans en 28–24 seier over Denver Broncos. Den 24. november plukket Donnahoo opp en fumble som han returnerte 57 yards for en touchdown i en 41–35 seier over Dallas Texans. I sesongoppkjøringen 1961 pådro han seg en skade i skulderen og brystbenet, og endte opp med å bli waived i august samme år.

I september 1961 signerte Donnahoo for Detroit Redskins i American Football Conference. Han ble utnevnt All-Star etter å ha ledet ligaen med syv interceptions, som han totalt returnerte for 134 yards og en touchdown. Han returnerte også en fumble for en 83-yard touchdowns, som var den lengste i ligaen den sesongen.

## Trenerkarriere
I 1961 ble Donnahoo ansatt som assistenttrener på Melvindale High School i Melvindale i Michigan. Han holdt stillingen i fem sesonger, en periode hvor laget hadde et sammenlagtresultat på 38–6.

Donnahoo var en defensive specialist i trenerstallen for Northwest Missouri State Universitys Bearcats i 1966.

I 1967 ble Donnahoo ansatt som defensive backfield coach for College of the Holy Cross’ Crusaders av hovedtrener Tom Boisture, hvis bror han hadde spilt for da han var en elev på St. Mary of Redford.

## Referanser
Sieiddejohka

**Sieiddejohka** kan vise til:

* Sieiddejohka (Karasjok) – ei elv i Karasjok kommune i Finnmark
* Sieiddejohka (Kautokeino) – ei elv i Kautokeino kommune i Finnmark
Iseosjøen

**Iseosjøen** (italiensk *Lago d'Iseo* eller *Sebino*) er den fjerde største innsjøen i Italia.

Innsjøen ligger 185 moh nord i Italia i Val Camonica området, nær byene Brescia og Bergamo. Innsjøen ligger i provinsene Brescia og Bergamo, og har nesten halvparten i hver av dem.

Den ligger i et svært vakkert område, selv om dette er område har mye industri. Veien fra Sveits slynget seg før langs innsjøen men en tryggere vei er nå lagt i flere lange tunneler i fjellsiden.

Midt i innsjøen ligg Monte Isola (eller Montisola), den største øya i alle innsjøene i Sør-Europa. Det ligger også to mindre øyer her, Loreto og St. Paul.

## Kilde

* *Denne artikkelen er basert på en oversetting av artikkelen Iseosjøen fra Nynorsk Wikipedia.*
Bernt Ole Ravlum

**Bernt-Ole Ravlum** (født 1958), er en norsk politiker for Arbeiderpartiet.

Ravlum ble i august 2019 valgt til ordfører i Malvik kommune for Malvik Arbeiderparti, etter at sittende ordfører Ingrid Aune omkom.

Ravlum satt i vervet til oktober 2019, da partikollega Trond Hoseth ble valgt for perioden 2019–2023. Han har i flere år representert Arbeiderpartiet i kommunestyret, og har vært leder av Utvalg for areal- og samfunnsplanlegging.

I perioden 2023–2027 er han medlem av kontrollkomiteen i Malvik kommune.

Ravlum jobbet i flere år som lærer ved Vikhammer ungdomsskole.

## Referanser
Sara Brinch

**Sara Brinch** (født 1972) er en norsk medieviter. Fra 2023 er hun dekan ved Fakultet for arkitektur og design ved Norges teknisk-naturvitenskapelige universitet (NTNU).

## Utdannelse og karriere
Brinch har en mastergrad (cand. philol.) i filmvitenskap fra Det humanistiske fakultet ved NTNU (1997). Avhandlingens tittel: *Film som biografi : en hovedfagsoppgave med utgangspunkt i 32 korte filmer om Glenn Gould*.

I 2004 tok hun doktorgrad (dr.art.) i medievitenskap ved samme fakultet. Avhandlingens tittel: *Historietimer for mediesamfunnet. En studie av dokumentarfjernsynets historieformidlende egenskaper.* 

«Brinchs forskning er orientert om fjernsynsmediet som kunnskapsformidler, med et særlig fokus på det oppdraget allmennkringkasteren har og hvordan dette kommer til uttrykk i programsatsinger og kommunikasjonen med publikum».

Etter avlagt doktorgrad, var hun et år postdoktor ved Institutt for kunst- og medievitenskap, NTNU. I 2005 ble hun ansatt som førsteamanuensis ved samme institutt. Hun har vært leder for to ulike phd-program ved NTNU (estetiske fag og audiovisuelle medier) og var prodekan for utdanning ved Det humanistiske fakultet i perioden 2017–2021. Deretter var hun instituttleder ved Institutt for design, NTNU, før hun i 2023 ble ansatt som dekan ved Fakultet for arkitektur og design. Dette er en åremålsstilling. Åremålsperioden er på seks år, med varighet til 31. juli 2029. Hun etterfulgte Marianne Skjulhaug.

## Publikasjoner

## Utenomfaglige aktiviteter
Brinch har vært aktiv rugbyspiller. Hun var på det norske landslaget i i 15s og 7s rugby i perioden 2005–2009.(venter på kilde)

## Referanser


## Eksterne lenker

*
Monte Isola

**Monte Isola** (også kjent under navnet **Muntìsola**) er en kommune i provinsen Brescia i Lombardia, Italia. Kommunen ligger på en øy med samme navn og også på to mindre øyer, Loreto og San Paolo i innsjøen Iseo. Administrasjons sentrert i kommunen er Siviano.

Det første skiftelige om "Insulae curtis" er fra 905, da øya ble oppført blant eiendommene til klosteret S. Salvatore i Brescia. På 1800-tallet var hovednæringen på øya bygging av båter og produksjon av fiskegarn. Det er flere kirker bygget mellom 1400- og 1600-tallet med fresker, statuer og treskjæringer. Festningen Martinengo ble bygget på 1400-tallet og utvidet på 1500-tallet. I Peschiera og Carzano har de en tradisjonen med å tørke, salte og konservere "sardiner" ( ferskvannssilden Alosa agone) i olje.

Øya har et totalt areal på 4,5 kvadratkilometer, en omkrets på omtrent 9 km er den største innsjø øya i Italia. Høyeste punkt på øya er 600m, på dette stedet ligger kirken Madonna della Ceriola. Det er to større havner, Carzano og Peschieria, hvor det er fergeforbindelser.

Innbyggertallet i kommunen var i 2011 1804, flest innbygger hadde den i 1961 med 1968 innbyggere.
Fil:Lago d'Iseo.JPG|Iseosjøen med øya Monte Isola og de mindre øyene Loreto (ovenfor) og San Paolo (nedenfor)
Fil:MonteIsola Siviano veduta.jpg|Siviano
Fil:MonteIsolaCeriola.jpg|Det høyeste punktet på øya
Fil:Rocca di Monte Isola.jpg|Festningen på øya


## Referanser
Aegognathus aguirei

***Aegognathus aguirei*** er en bille som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.

## Utseende
En nokså liten (ca. 15 millimeter), blankt svart hjortebiller. Hannen har sterkt forstørrede kjever som er krumme med en kraftig, skrått oppoverrettet tann på innersiden, slik at de blir gevirlignende. Kjevene er svarte, hodet svart med et par diffuse, rødlige flekker og pronotum mørkt brunoransje med svarte tegninger, dekkvingene mørkt rødlige. Hodet er rektangulært, mye bredere enn langt, foran bredt og grunt, U-formet innbuktet, bak dette med et par store, rundede groper, fint og spredt punktert. Pronotum er avrundet firkantet, innsnevret ved roten, tettere punktert. Dekkvingene er nokså sterkt punkterte. Beina er svarte. Hunnen ligner hannen, men uten de forstørrede hodet og kjevene, oversiden blankere og tett punktert over alt, pronotum svart i midten.

## Utbredelse
Arten lever i Peru.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Neoprosopocoilini]]*
******* Slekten *[[Aegognathus]]* Leuthner, 1883
******** ***Aegognathus aguirei*** Arnaud & Bomans, 2007

## Referanser


## Eksterne lenker
* 
* Generic Guide to New World Scarab Beetles - *Aegognathus aguirei* https://unsm-ento.unl.edu/Guide/Scarabaeoidea/Lucanidae/LUC/AEG/aguirei.html
* Bildegalleri
Monta Bell

**Louis Monta Bell** (født. 5. februar 1891 i Washington, D. C.; død 4. februar 1958 i Hollywood) var en amerikansk filmregissør, produsent og manusforfatter. Han jobbet også kort som skuespiller i stumfilmer.

### Filmografi som produsent

**[[Broadway ved natt]]* (1924, også regi)
**[[Snobben]]* (1924, også regi og manus)
**[[Lady of the Night]]* (1925, også regi)
**[[Pretty Ladies]]* (1925, også regi)
**[[Kongelig sommerflirt]]* (1925, også regi og adaptasjon)
**[[Da lyset ble tent]]* (1925, også regi)
**[[Alt undtagen kjærlighet]]* (1926, også regi)
**[[The Boy Friend]]* (1926, også regi og produksjon)
**[[Upstage (film)|Upstage]]* (1926, director)
**[[After Midnight (1927 film)|After Midnight]]* (1927, også regi og historie)
**[[Mannen, kvinnen, synden]]* (1927, også regi og historie)
**[[Hemmelig elskov]]* (1929, produksjon)
**[[Frøken Mysteria]]* (1929, produksjon)
**[[Gentlemen of the Press]]* (1929, produksjon)
**[[Applause (film)|Applause]]* (1929, produksjon)
**[[The Bellamy Trial]]* (1929, også regi og co-manus)
**[[Lokket i fellen]]* (1929, produksjon)
**[[Behind the Make-Up]]* (1930, produksjon)
**[[En ung mann fra Manhattan]]* (1930, regi og produksjon)
**[[Hennes franske kjæreste]]* (1930, producer)
**[[Laughter]]* (1930, produksjon)
**[[East Is West]]* (1930, regi og produksjon)
**[[Downstairs (film)|Downstairs]]* (1932, regi og produksjon)
**[[The Worst Woman in Paris?]]* (1933, regi og manus
**[[Men in White]]* (1934, produksjon)
**[[Student Tour]]* (1934, produksjon)
**[[West Point of the Air]]* (1941, produksjon)
**[[Aloma of the South Seas]]* (1941, produksjon)
**[[Birth of the Blues]]* (1941, produksjon)
**[[China's Little Devils]]* (1945, også regi)

### Kortfilmer
**[[Eventyreren]]* (1917) - Man (ukreditert)
**[[The Pilgrim]]* (1923) - Politimann (ukreditert) (siste filmrolle)

## Referanser


## Eksterne lenker
*
Ip Man 3

***Ip Man 3*** er en hongkongkinesisk biografisk actiondrama og kampsportfilm fra 2015 regissert av Wilson Yip. Filmen er løst basert på livet til den kinesiske grandmasteren Ip Man (1893–1972) som var trener for en rekke studenter som senere skulle gjøre seg bemerket innen kampsport, deriblant Bruce Lee. Den er en oppfølger til *[[Ip Man 2]]* fra 2010. Handlingen i denne er lagt til 1959. Ip Man, som nå er veletablert i Hongkong sammen med sin kone og yngste sønn, blir tvunget til å ta opp kampen mot en korrupt amerikansk eiendomsutvikler som sender pøbler for å terrorisere skolen hvor hans sønn går. Han må også forsøke å takle at hans kone er alvorlig syk, samtidig med at en Wing Chun-kjemper ønsker å utfordre ham om tittelen som Wing Chun Grandmaster. Hovedrollen som Ip Man spilles av Donnie Yen, mens sentrale biroller spilles av Lynn Hung, Danny Chan Kwok-kwan, Mike Tyson og Zhang Jin. 

*Ip Man 3* ble den nest mest innbringende filmen i Hongkong, etter *[[Little Big Master]].* Den gjorde det også godt i andre østasiatiske land og innbrakte totalt en sum tilsvarende US$ 157 millioner, hvorav 124 millioner i Kina, 7,8 millioner i Hongkong, 6,6 millioner i Malaysia, 5,9 millioner i Taiwan og 5,4 millioner i Singapore.

Den ble godt mottatt av anmelderne, noe som gjenspeiles i at den har fått 77 % på Rotten Tomatoes.

Den ble i 2019 etterfulgt av *[[Ip Man 4]].*

## Roller

* Donnie Yen – Ip Man 
* Zhang Jin – Cheung Tin-chi, kampsportutøveren som utfordrer Ip Man
* Lynn Hung – Cheung Wing-sing, Ip Mans kone wife
* Patrick Tam – Ma King-sang, en lokal triade-leder
* Karena Ng – Miss Wong, Ip Chings lærer
* Kent Cheng – Fat Po, leder av Royal Hong Kong Police Force
* Bryan Leung – Tin Ngo-san, en lokal kampsportekspert og paraplyselger
* Louis Cheung – Tsui Lik, en av Ip Mans studenter
* Danny Chan – Bruce Lee
* Mike Tyson – Frank, en korrupt amerikansk eiendomsutvikler med tilknytning til triaden
* Tats Lau – rektor ved skolen
* Babyjohn Choi – journalist
* Yu Kang – Mester Tam
* Lo Mang – Mester Law
* Leung Siu-hung – Mester Lee
* Chen Chao – Mester Chan
* Sarut Khanwilai – Muay, en thaibokser

## Referanser


## Eksterne lenker
*
Litteraturåret 1785

## Nye bøker
### Fiksjon
*Anna Maria Bennett – *Anna*
*Elizabeth Blower – *Maria*
*Denis Diderot – *Jacques der Fatalist und sein Herr*
*Richard Graves – *Eugenius*
*Karl Philipp Moritz – *Anton Reiser* (til 1790)

## Fødsler

## Dødsfall

## Referanser
Cocaine (stumfilm)

***Cocaine*** er en britisk stumfilm fra 1922 regissert av Graham Cutts.

## Handling
En tilsynelatende respektabel forretningsmann er i virkeligheten lederen for en kriminell gjeng som smugler kokain.

Men hans egen datter blir forført av en gruppe kinesere til å bruke kokain,  og hun blir deretter avhengig av alkohol og narkotika. Forretningsmannen ønsker derfor å ta hevn på de som står bak datterens forfall.

## Skuespillere
* Hilda Bayley som Jenny
* Flora Le Breton som Madge Webster
* Ward McAllister som Min Fu
* Cyril Raymond som Stanley  
* Tony Fraser som Loki  
* Teddy Arundell som Montagu Webster

## Referanser


## Eksterne lenker
*
Come On Over

***Come On Over*** er en amerikansk stumfilm fra 1922 regissert av Alfred E. Green.

## Handling
Moyna Killiea tar farvel med kjæresten sin Shane O'Mealia (spilt av Ralph Graves) i Irland før Shane skal reise til USA. Han lover at han snart skal sende bud etter henne. Så går det tre år, uten at han lykkes i New York City. Han ender opp med å miste den ene jobben etter den andre. Etter at han hjelper Dugan med å reformere seg fra alkohol-problemene sine, blir datteren Judy hans forelsket i Shane. Til slutt kommer Moyna til Amerika sammen med Morahan-ekteparet, men hun misforstår Shanes interesse for Judy. Dette fører til en rekke komplikasjoner.

## Skuespillere
* Colleen Moore som Moyna Killiea
* Ralph Graves som Shane O'Mealia
* J. Farrell MacDonald som Michael Morahan
* Kate Price som Delia Morahan
* James A. Marcus som Carmody
* Kathleen O'Connor som Judy Dugan
* Florence Drew som Bridget Morahan

## Referanser


## Eksterne lenker
*
Conquering the Woman

***Conquering the Woman*** er en amerikansk stumfilm fra 1922 regissert av King Vidor.

## Handling
Den velstående, men bortskjemte, Judith Stafford godtar et ekteskapsforslag fra den velstående europeiske greven Henri. Hun er også enig i hans arroganse og forakt for amerikanere og deres livsstil. Dette gjør faren hennes Tobias irritert, og han sørger for at Judith og en venn av ham, Larry Saunders, skal havne på en ubebodd øy  i håp om endelig å lære Judith en lekse.

Til å begynne går denne planen dårlig, men hun blir etter hvert forelsket i Larry. Men dette varer bare frem til den snobbete forloveden hennes dukker opp igjen, og han kidnapper Judith. Så Tobey og Larry tar opp jakten på dem.

## Skuespillere
* Florence Vidor som Judith Stafford
* Bert Sprotte som Tobias Stafford
* Mathilde Brundage som Sophia
* David Butler som Larry Saunders
* Roscoe Karns som Shorty Thompson
* Peter Burke som Henri de Marcellus
* Harry Todd som Sandy MacTavish

## Referanser


## Eksterne lenker
*
Benjamin Jakobsen (politiker)

**Benjamin Jakobsen** (født 1996) er en norsk politiker (Ap). I Stortingsvalget 2025 ble han valgt inn for Hordaland. Han var fast møtende vararerepresentant på Stortinget fra 28. juni til 16. oktober 2023 mens både Marte Mjøs Persen og Lubna Jaffery var statsråder. Han var medlem i  Kontroll- og konstitusjonskomiteen.

Jakobsen kommer fra  Askøy og ble innvalgt i kommunestyret der i 2015 og gjenvalgt i 2019.

## Referanser


## Eksterne lenker
*
Clarence (1922)

***Clarence*** er en amerikansk stumfilm fra 1922 regissert av William C. deMille.

## Handling
Faren til den sære Wheeler-familien ansetter den tidligere soldaten Clarence som altmuligmann i hjemmet deres, og Clarence blir snart forelsket i Violet Pinney - som Wheeler-familien er verge for. Mrs. Wheeler mistenker at ektemannen hennes og Violet har en affære, så hun utvikler en romantisk tiltrekning mot Clarence. En dag viser Mr. Wheelers privatsekretær Hubert Stein ham en artikkel om en Charles Smith, en desertør fra hæren, og insisterer på at Clarence i virkeligheten heter Charles Smith.

Mr. Wheeler er tilbøyelig til å tro på det Stein sier, ettersom han allerede har lagt merke til sin konens beundrende blikk mot Clarence. Det oppstår snart en rekke komplikasjoner på grunn av dette. Men senere kommer det et brev som avslører at Clarence faktisk har vært professor ved et universitet.

## Skuespillere
* Wallace Reid som Clarence Smith
* Agnes Ayres som Violet Pinney
* May McAvoy som Cora Wheeler
* Kathlyn Williams som Mrs. Wheeler
* Edward Martindel som Mr. Wheeler
* Robert Agnew som Bobby Wheeler
* Adolphe Menjou som Hubert Stem

## Referanser


## Eksterne lenker
*
Cimberis

***Cimberis*** er en slekt av snutebiller. De er regnet som de mest primitive i snutebille-gruppen (Curculionoidea). Både larver og voksne lever av pollen, de aller fleste artene på hannkongler av bartrær. Det finnes to arter i Norge.

## Utseende
Små (2 – 5&nbsp;mm), avlange biller, mørke på farge. Oversiden er kledt med fine, utstående hår. **Hodet** er trukket frem til en mer eller mindre lang snute som ofte er noe utvidet mot spissen. Antennene er 11-leddete, perlekjedeformede, litt tykkere mot spissen, ikke knebøyde. De sitter festet på snuten, nær spissen. Fasettøynene er temmelig store, runde og utstående. **Brystskjoldet** (pronotum) er omtrent så langt som bredt, markert smalere enn dekkvingene, sett ovenfra avrundet. **Dekkvingene** er parallellsidige, med markerte «skuldre», tett og kraftig punkterte, men uten tydelige punktrekker. **Beina** er middels lange, slanke, føttene er fire-leddete med det tredje leddet dypt delt i to fliker.

## Levevis
Av de 22 slektene de nålevende nemonychidene deles inn i, lever alle bortsett fra to på hannkongler (hannblomster) av ulike slags nakenfrøete planter (hovedsakelig bartrær), der de spiser pollen. Artene i denne gruppen lever på furu-slekten (*Pinus*). Alle de nakenfrøete plantene er såkalt primitive plantegrupper som har eksistert lenge og det er sannsynlig at de mange fossile artene hadde et lignende levevis. De utvokste larvene kryper ut av hannkonglen, faller til bakken, graver seg ned og forvandler seg til en puppe. Puppestadiet kan vare opptil 2 år.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[barblomstsnutebiller]], [[Nemonychidae]]** Bedel, 1883
****** Underfamilien **[[furublomstsnutebiller]]**, Cimberidinae des Gozis, 1882
******* Stammen Cimberidini
******** Slekten ***Cimberis*** des Gozis, 1882 - 9 arter, Holarktisk
********* *[[Cimberis attelaboides]]* (Fabricius, 1787) – i Norge
********* *[[Cimberis bihirsuta]]* Hatch, 1971
********* *[[Cimberis compta]]* (LeConte in LeConte & Horn, 1876)
********* *[[Cimberis decipiens]]* Kuschel, 1989
********* *[[Cimberis elongata]]* (LeConte in LeConte & Horn, 1876)
********* *[[Cimberis pallipennis]]* (Blatchley & Leng, 1916)
********* *[[Cimberis parvulus]]* Hatch, 1972
********* *[[Cimberis pilosa]]* (LeConte in LeConte & Horn, 1876)
********* *[[Cimberis turbans]]* Kuschel, 1989

## Referanser




## Kilder
* Kuschel, G. 1983.* Past and present of the relict family Nemonychidae* (Coleoptera, Curculionoidea). *Geo Journal* 7: 499-504.
* Legalov, A.A. (2017) Contribution to the knowledge of the family Nemonychidae (Coleoptera) with descriptions of new taxa. *Ukrainian Journal of Ecology* 7(2): 64–87. https://www.researchgate.net/publication/318657106_Contribution_to_the_knowledge_of_the_family_Nemonychidae_Coleoptera_with_descriptions_of_new_taxa

## Eksterne lenker
*Cimberis attelaboides*: http://www.zin.ru/animalia/coleoptera/images/rhinatte.jpg. 
*
Gjermund Østby

**Gjermund Østby** (født 15. desember 1964) er en norsk fotballtrener og tidligere fotballspiller. Fra 1999 til 2024 var han keepertrener for .

## Spillerkarriere
Østby var keeper og startet karrieren i Kongsvinger, hvor han fikk åtte kamper i den øverste divisjonen. Han spilte senere for Faaberg og Skeid, men i Skeid-perioden fikk han en skade som gjorde at han måtte avslutte satsingen som fotballspiller på toppnivå.

## Trenerkarriere
Han startet trenerkarrieren som spillende hovedtrener for Trysil FK, før han gikk videre til Elverum Fotball. Etter noen år i forskjellige roller rundt juniorlaget og som assistenttrener, ble han hovedtrener for Elverum i 1. divisjon i 1996. Han fikk ikke fortsette som hovedtrener etter 1997-sesongen.

Foran 1999-sesongen ble han hentet til Vålerenga som keepertrener.

Østby har med Vålerenga vært med å vinne cupgull i 2002 og 2008, og bli seriemester i 2005. I sin tid i klubben har han jobbet under hovedtrenere som blant annet Drillo, Kjetil Rekdal, Martin Andresen, Ronny Deila, Dag-Eilev Fagermo og Geir Bakke.

## Personlig
Østby er født og oppvokst på Kongsvinger. Han er sønn av den OL-sølv-vinnende langrennsløperen Einar Østby.

## Referanser


## Eksterne lenker
*
Plintheria

***Plintheria*** er en slekt av biller som lever av sopp som vokser på død ved. 

## Utseende
Små, avlange soppsnutebiller, antennene er ikke knebøyde. På farge er de mørke med tegninger av lyse skjell. Snuten er noe lengre enn resten av hodet, innsnevret i midten (timeglassformet). Fasettøynene er ganske store. Antennene er omtrent så lange som hode + thorax, med en tre-leddet klubbe, ellers tynne. Pronotum er avrundet trapesformet, den bakerste delen er skilt fra resten med en fure og danner et "belte" mellom pronotum og dekkvinger. Dekkvingene er ovale.

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø.

## Utbredelse
Slekten finnes på øyer i Stillehavet (Japan, Salomonøyene).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen **[[Allandrini]]** Pierce, 1930
******** Slekten ***Plintheria*** Pascoe, 1859 
### Liste over artene

* *[[Plintheria biroi]]* Wolfrum, 1956
* *[[Plintheria bonthaina]]* Jordan, 1898
* *[[Plintheria brouni]]* Sharp, 1876
* *[[Plintheria cinerea]]* Jordan, 1937
* *[[Plintheria convexa]]* Jordan, 1898
* *[[Plintheria diversa]]* Shibata, 1979
* *[[Plintheria djampeana]]* Jordan, 1898
* *[[Plintheria dufouri]]* Jordan, 1924
* *[[Plintheria leveri]]* Jordan, 1939
* *[[Plintheria luctuosa]]* Pascoe, 1859
* *[[Plintheria morokana]]* Jordan, 1898
* *[[Plintheria muehlei]]* (R.Frieser, 1986)
* *[[Plintheria nasutulus]]* Fahraeus, 1845?
* *[[Plintheria paucis]]* R.Frieser, 1992
* *[[Plintheria plintherioides]]* Karsch, 1882
* *[[Plintheria salomonis]]* R.Frieser, 1983
* *[[Plintheria sharpi]]* Broun, 1880
* *[[Plintheria sparsa]]* (Boheman, 1833)
* *[[Plintheria subtilis]]* Jordan, 1924
* *[[Plintheria trirudis]]* (Wolfrum, 1961)
* *[[Plintheria variolosa]]* Shibata, 1970
* *[[Plintheria woodlarkiana]]* Jordan, 1898

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker

*
Sanitetsregimentet

**Sanitetsregimentet** er et regiment i Forsvarets sanitet (FSAN) som bedriver styrkeproduksjon og eventuell styrke&shy;oppsetting av alle FSANs operative avdelinger. 

## Rolle
Sanitetsregimentet har ansvar for utdanning og trening av regimentets sanitetssoldater i førstegangstjeneste, samt drift og bemanning av feltsykehus i internasjonale operasjoner. Regimentet har også ansvar for veterinærtjenester samt luft- og landevakuering.

## Organisering
* Luftevakueringskompaniet
* Utdanningskompaniet 
* Sanitetskompaniet
* Sykehuskompani A
* Sykehuskompani B
* Sykehuskompani C
* Veterinærgruppen

## Referanser
Eve

**Eve** kan ha flere betydninger:
* Eve (navn), et kvinnenavn
* Eve (språk), språk som snakkes i Vest-Afrika
* Eve (rapper) (f. 1978), amerikansk rapper
* Eve (japansk sanger) (f. 1995), japansk sanger
* Eve (kortfilm), kortfilm fra 2008
* Eve (The Alan Parsons Project-album), album av The Alan Parsons Project
Corrhecerus

***Corrhecerus*** er en slekt av soppsnutebiller som lever av sopp som vokser på død ved. 

## Utseende
Små, avlange og høyt hvelvede, mørke, tett skjellkledte, gjerne gråbrune soppsnutebiller. Snuten er kort og bred, antennene middels lange, ikke knebøyde. Fasettøynene er ganske store. 

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø. 

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen **[[Corrhecerini]]** Lacordaire, 1865
******** Slekten ***Corrhecerus*** Schönherr, 1826 
### Liste over artene

* *[[Corrhecerus aequalis]]* Jordan 1904
* *[[Corrhecerus barbicornis]]* Schoenherr 1839
* *[[Corrhecerus belti]]* Jordan 1906
* *[[Corrhecerus flaccidus]]* Gyllenhal 1833
* *[[Corrhecerus hector]]* Jekel 1855
* *[[Corrhecerus melaleucus]]* Jordan 1904
* *[[Corrhecerus minutus]]* Blanchard ex Gay 1851
* *[[Corrhecerus mixtus]]* Germar 1824
* *[[Corrhecerus pilicornis]]* Schoenherr 1839
* *[[Corrhecerus pubicornis]]* Schoenherr 1839
* *[[Corrhecerus vestitus]]* Schoenherr 1823

## Referanser




## Eksterne lenker

*
Trigonorhinus

***Trigonorhinus*** er en slekt av biller som lever av sopp som vokser på død ved. 

## Utseende
Små (gjerne 2-3 millimeter), ovale og hvelvede, mørke soppsnutebiller. Snuten er kort, bred og noe flat, antennene er ikke knebøyde, middels lange, med en tre-leddet klubbe. Kroppen har tegninger av lyse skjell. Pronotum er hvelvet, litt hetteaktig. Dekkvingene er ovale.

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø.

## Utbredelse
Slekten har en holarktisk utbredelse, med flest arter i Nord-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen Anthribini
******** Slekten ***Trigonorhinus*** Wollaston, 1861 - 16 arter
### Lister over artene

* *[[Trigonorhinus alternatus]]* (Say, 1827)
* *[[Trigonorhinus annulatus]]* (Carr, 1930)
* *[[Trigonorhinus areolatus]]* (Boheman, 1845)
* *[[Trigonorhinus championi]]* (Jordan, 1906)
* *[[Trigonorhinus griseus]]* (LeConte, 1876)
* *[[Trigonorhinus lepidus]]* Valentine, 1998
* *[[Trigonorhinus limbatus]]* (Say, 1827)
* *[[Trigonorhinus nigromaculatus]]* (Schaeffer, 1906)
* *[[Trigonorhinus ornatus]]* (Schaeffer, 1906)
* *[[Trigonorhinus riddelliae]]*
* *[[Trigonorhinus rotundatus]]* (LeConte, 1876)
* *[[Trigonorhinus sordidus]]* (Scudder, 1893)
* *[[Trigonorhinus sticticus]]* (Boheman, 1833)
* *[[Trigonorhinus strigosus]]* (Jordan, 1907)
* *[[Trigonorhinus tomentosus]]* (Say, 1827)
* *[[Trigonorhinus zeae]]* (Wolfrum, 1931)

## Referanser




## Eksterne lenker
* bugguide.net - bildedatabase over nordamerikanske insekter https://bugguide.net/node/view/114572
*
Manuel Nin

**Manuel Nin  i Güell**, kjent som **Manuel Nin,** (født 1956) er en katalansk spansk benediktiner som er biskop og gresk-katolsk eksark i Hellas.
## Liv og virke
### Benediktinermunk
Manuel Nin sluttet seg til benediktinerordenen og Montserrat-klosteret og avla sine midlertidige løfter dene 26. april 1977 og sine evige løfter i 1980. 
de klassiske språk . derte gresk, latin og syrisk. I 1984 fortsatte han i Roma der han tok lisensiat i patristikk, studerte en rekke andre emner ved flere læresteder og fortsatte sin formasjon. I 1987 vendte ham hjem, og ble satt til å undervise i teologi, patristikk og liturgi.

Nin returnerte til Roma i 1989 for å arbeide på sin doktoravhandling. Han presenterte det i 1991, *John the Solitary: The Five Discourses on the Beatitudes*, og forsvarte det i januar 1992. Han forble så i Roma og underviste ved istitutter knyttet til hans fagkompetanser. I 1994 ble Nin konsultor for Kongregasjonen for Østkirkene.

### Prest
Den 18. april 1998 ble han presteviet av erkebiskop Lluís Martínez Sistach av Tarragona. Han ble gitt rangen arkimandritt av den melkittiske erkebiskop Boutros Mouallem S.M.S.P. året etter.

I 1999 ble han rektor ved Det pavelige greske kollegium St. Athanasius i Roma.

### Gresk-katolsk eksark
Den 2. februar 2016 utnevnte pave Frans ham til titulærbiskop av Carcabia og utnevnte ham til gresk-katolsk eksark av Hellas. Hans forgjenger, Dimitrios Salachas, bispeviet ham den 15. april samme år. Medkonsekratorer var erkebiskopen av Athen, Sevastianos Rossolatos, og biskopen av Lungro, Donato Oliverio. Innsettelsen i embedet fant sted den 29. mai 2016.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Kardinal Francesco di Paolo Satolli (1839-1910) *1888
* Kardinal Denis Joseph Dougherty (1865-1951) *1903
* Erkebiskop Gerald Patrick Aloysius O'Hara (1895-1963) *1929
* Biskop Joseph Schubert (1890-1969) *1950
* Erkebiskop Alexandru Todea (1912-2002) *1950
* Kardinal Lucian Mureșan (1931-) *1990
* Biskop Mihai Cătălin Frăţilă (1970- ) *2007
* Biskop Dimitrios Salachas (1939-2023) *2008
* Biskop *Dimitrios Salachas* (1956-) *2016

## Referanser
Sieiddečearru

**Sieiddečearru** er en fjellvidde i Kautokeino kommune i Finnmark. Den ligger i Anárjohka nasjonalpark, rundt 80 kilometer øst-sørøst for kommunesenteret Kautokeino, like nord for riksgrensa mot Finland. Høyeste punkt ligger 491 meter over havet.

Landskapet på Sieiddečearru er treløst, åpent og relativt flatt. I nord ligger fjellet Sieiddevárri.

## Referanser
Meconemus

***Meconemus*** er en gruppe av soppsnutebiller som lever av sopp som vokser på død ved. 

## Utseende
Middelsstore, sylindriske, brunlige soppsnutebiller. Snuten er litt lengre enn resten av hodet, antennene nokså lange og tynne med en tre-leddet klubbe ytterst.

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø. 

## Utbredelse
Slekten er vidt utbredt i den Nye verden.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen **[[Discotenini]]** Lacordaire, 1866
******** Slekten ***Meconemus*** Labram & Imhoff, 1838 - 13 arter
********* *[[Meconemus avis]]* Wolfrum, 1953
********* *[[Meconemus championi]]* (Jordan, 1906)
********* *[[Meconemus consors]]* (Jordan, 1906)
********* *[[Meconemus fasciculatus]]* Jordan, 1914
********* *[[Meconemus griseatus]]* Wolfrum, 1953
********* *[[Meconemus impressicollis]]* Jordan, 1895
********* *[[Meconemus infuscatus]]* Fåhraeus, 1839
********* *[[Meconemus malleri]]* Wolfrum, 1953
********* *[[Meconemus metallicus]]* Wolfrum, 1953
********* *[[Meconemus mustellinus]]* Wolfrum, 1953
********* *[[Meconemus tuberculatus]]* Labram & Imhoff, 1838
********* *[[Meconemus tuberosus]]* Wolfrum, 1953
********* *[[Meconemus vittiger]]* Wolfrum, 1953

## Referanser




## Eksterne lenker

*
Helene Ugland

**Gunhild Helene Ugland** (født 11. februar 1877 på Lille Augland i Froland kommune i Aust-Agder, død 1. august 1940 på Borås Lazarett i Västergötland i Sverige) var utdannet lærer, men «hoppet av» og ble sosialistisk agitator. Hun er kjent som den første som tok seg fram til gruvebyen Sulitjelma for å agitere for gruvearbeiderne. 

## Liv og virke

Helene Ugland var datter av småbruker og arbeider Hans Andersen Ravnåsen (1839-1912) og Ingeborg Henriksdatter Lille Augland (1840-1887). Hun vokste opp i Froland. Utdannet seg til lærer ved Strømsbo lærerinneskole i Arendal og senere ved Christianssands Seminarium i 1895. Etter avlagt eksamen i Kristiansand dro hun til Stockholm for å holde foredrag. Det skulle bli starten på Uglands karriere som sosialistisk folketaler både i Norge og Sverige.

I 1898 klarte hun å komme seg inn i det avsidesliggende gruvesamfunnet Sulitjelma. Her møtte omlag 300 gruvearbeidere  frem for å høre den unge kvinnen fra Froland snakke om sosialisme. Neste dag ble hun arrestert og fengslet.

I 1900 deltok hun på stiftelsen av det sosialdemokratiske ungdomsforbund i Kristiania. I 1903 flyttet hun til Sverige. Samme år giftet hun seg med den svenske journalisten Anton Andersson. I sitt nye hjemland fortsatte hun å engasjere seg for sosialismen, og hun var en aktiv deltaker i etableringen av flere kvinneklubber. Helene Ugland forble bosatt i Sverige helt til sin død i 1940.

## På film
I Nils Gaups film Sulis 1907 fra 2023 er Helene Ugland viet stor oppmerksomhet. Hun blir spilt av Alexandra Gjerpen.

## Ettermæle
I februar 2024 arrangerte LO Agder et seminar oppkalt etter Helene Ugland. Formålet med Helene Ugland-seminaret var å hedre og videreføre kampen som Ugland hadde ført i sin samtid. Seminaret delte også ut *Helene Ugland-prisen*. Den første vinner av prisen var Inger-Helene Håland, som i 2023 ble valgt til den første kvinnelige ordføreren i Froland. 

## Referanser
Alim Abdallah

**Alim Abdallah** (עלים עבדאללה; født i 1982 i Yanuh-Jat i Galilea i Israel, død 9. oktober 2023 i Vestre Galilea) var en israelsk offiser som var nestkommanderende i den israelske 300. brigade i den 91. divisjon og var av drusisk bakgrunn. Han ble drept av et Hizbollah-angrep mens han reagerte på en infiltrasjonsoperasjon. Hans militære grad var oberstløytnant.

## Biografi
Han vervet seg til Israels forsvar i 2002, og ble del av 299. bataljon. I 2006, under Libanon-krigen, var han nestkommanderende for et kompani. Etter det var han bataljonssjef. Etter å ha fullført sine studier ble han utnevnt til nestkommanderende i 33. bataljon («Caracal-bataljonen»). Han tjenestegjorde senere i Paran-brigaden, som sjef for 299. reservebataljon og som sjef for treningsgrenen til Nordkommandoen. I 300. brigade hadde han flere overordnede stillinger, som operasjonsoffiser, sikkerhetsoffiser og nestkommanderende.

Den 9. oktober 2023 ble han drept i det vestlige Galilea under skuddveksling med militante som infiltrerte fra Libanon. Han var gift og hadde tre barn.

## Referanser
Arithmomania

Arithmomani er en mental forstyrrelse (tvangslidelse) som gjør at man blir tvunget til å telle ting og lage matematiske regnestykker. Det kan være hvor mange trappetrinn det er i en trapp osv. Personer med arithmomani teller vanligvis fordi de tror at noen tall har spesifikk betydning. Disse personene teller også fordi de føler et behov for å holde øye med gjenstander rundt omgivelsene.
Ali Qadhi

**Ali Qadhi** (arabisk: علي القاضي; død 13. oktober 2023 på Gazastripen) var en ledende palestinsk Hamas-kommandant i enheten Nukhba. Han var involvert i planleggingen av 7. oktober-angrepene mot Israel.

## Arrestert og løslatt
Israelerne arresterte ham i 2005 for kidnapping og drap av sivile, men han ble løslatt i 2011 som del av fangeutvekslingen arrangert fordi Israel ville få fri den fangne soldaten Gilad Shalit.

## Død
Den 14. oktober 2023 kunngjorde det israelske militære at de hadde drept Qadhi i et droneangrep.

## Referanser
Asbjørn Nøstmo

**Asbjørn Nøstmo** (1932–2024) var en norsk politiker (Ap). Han var ordfører i Malvik fra 1984 til 2003. Han er den lengst sittende ordføreren i kommunens historie.

Han vokste opp i Meråker. Han var utdannet ved Trondheim tekniske skole og arbeidet som overingeniør i NSB før han ble ordfører.

Asbjørn Nøstmo var farfar til tidligere landslagsspiller Kristine Nøstmo.

## Referanser
Mycteis

***Mycteis*** er en slekt av biller som lever av sopp som vokser på død ved. 

## Utseende
Middelsstore (gjerne ca. 5-7 millimeter), litt avlange, brunlige soppsnutebiller. Snuten er forholdsvis lang og fasettøynene er store. Antennene er forholdsvis lange og tynne, ikke knebøyde. Pronotum er avsmalnende forover, dekkvingene nokså jevnbrede.
## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø. 

## Utbredelse
Gruppen er utbredt i Sørøst-Asia (Filippinene).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen Mycteini Morimoto, 1972
******** Slekten ***Mycteis*** Pascoe, 1860 - 8 arter
********* *[[Mycteis artsiis]]* Heller, 1919
********* *[[Mycteis brachinus]]* Jordan, 1929
********* *[[Mycteis foveolatus]]* (Wolfrum, 1945)
********* *[[Mycteis frenatus]]* Pascoe, 1860 
********* *[[Mycteis marginicollis]]* Pascoe, 1860 
********* *[[Mycteis nigromaculatus]]* Jordan, 1894
********* *[[Mycteis subfasciatus]]* Jordan, 1894
********* *[[Mycteis tristis]]* Heller, 1918

## Referanser




## Eksterne lenker

*